Դիզենտերիայի ջնջված ընթացքը հայտնաբերվում է հիվանդության բոլոր տարբերակների դեպքում: Այն բնութագրվում է որովայնում աննշան ցավերով և աղիների ֆունկցիաների կարճատև խանգարումով (1-2 օրվա ընթացքում): Արտաթորանքները կիսահեղուկ են, առանց արյան և հաճախ առանց լորձի: Մարմնի ջերմաստիճանը նորմալ է, բայց կարող է լինել սուբնորմալ: Հաճախ պալպացիայի ժամանակ հայտնաբերվում է սիգմայաձև աղու բարձրացած զգայունություն: Կոպրոգրամայում լեյկոցիտների քանակը գերազանցում է 20 տեսադաշտում: Ռեկտորոմանոսկոպիայի ժամանակ հայտնաբերվում է կատառալ պրոկտոսիգմոիդիտ: Ախտորոշումը դրվում է հիվանդության մանրամասն անամնեզի, համաճարաբանական անամնեզի, ժամանակակից լաբորատոր հետազոտությունների տվյալների հիման վրա: